Na podlagi 38. člena Študentske Ustave (ŠU-3) Študentske organizacije Slovenije (ŠOS), 3., 16. in 17. členom Pravilnika o ustanavljanju novih organizacijskih oblik ŠOS (z dne 2.4.2015) in spremembami pravilnika o ustanavljanju novih organizacijskih oblik ŠOS (z dne 14.6.2017), Nadzorna komisjia ŠOS (NK ŠOS) s sklepom izdaja:

**VOLILNI RAZGLAS**

rednih volitev poslancev Študentskega zbora Študentske organizacije Višja strokovna šola ŠC Srečka Kosovela Sežana

1. **SPLOŠNE DOLOČBE**

S tem razpisom se skladno z določbami Študentske Ustave (ŠU-3) in Pravilnika o ustanavljanju novih organizacijskih oblik ŠOS (z dne 2.4.2015) in spremembami pravilnika o ustanavljanju novih organizacijskih oblik ŠOS (z dne 14.6.2017), razpisujejo redne volitve članov Študentskega zbora Višja strokovna šola ŠC Srečka Kosovela Sežana v naslednjih volilnih enotah (z navedbo števila razpisanih mandatov):

|  |  |  |
| --- | --- | --- |
| **Zap. št.** | **Naziv volilne enote** | **Število mandatov** |
| 01 | Višja strokovna šola ŠC Srečka Kosovela Sežana | 2 |

1. **PRAVICA VOLITI IN BITI VOLJEN**

Volilni upravičenci so vsi študentje Višje strokovne šole ŠC Srečka Kosovela Sežana, ki imajo v študijskem letu, v katerem se volitve izvajajo, status študenta v skladu z zakonodajo v Republiki Sloveniji (RS) in lahko to dokažejo z veljavnim potrdilom o vpisu. Volilni upravičenci so tudi tuji študentje, ki študirajo na Višji strokovni šoli ŠC Srečka Kosovela Sežana v okviru študijskih izmenjav, programov in pogodb, v katere je vključena Višja strokovna šola ŠC Srečka Kosovela Sežana in lahko to dokažejo z veljavnim potrdilom o vpisu. Dokazovanje statusa študenta je možno samo s hkratno predložitvijo osebnega dokumenta s sliko zaradi ugotavljanja istovetnosti študenta.

Volilna pravica se uresničuje v volilni enoti, na katero je volilni upravičenec vpisan. Če volilni upravičenec študira po interdisciplinarnih programih, uresničuje volilno pravico v tisti volilni enoti, ki se šteje kot matična. Če je volilni upravičenec hkrati vpisan na več izobraževalnih zavodov, lahko pravico voliti izkoristi v vseh volilnih enotah, pravico biti voljen pa le na Višji strokovni šoli ŠC Srečka Kosovela Sežana.

1. **POSTOPEK KANDIDIRANJA**

Kandidatura je priloga (PRILOGA 1) tega Volilnega razglasa, nahaja se na koncu besedila volilnega razglasa in je prosto dostopna vsem zainteresiranim na spletni strani ŠOS.

Kandidati lahko kandidature pošljejo po pošti na naslov Študentske organizacije Slovenije, Dunajska 51, 1000 Ljubljana, s pripisom »NE ODPIRAJ – Redne študentske volitve v Študentski zbor Višje strokovne šole ŠC Srečka Kosovela Sežana 2018«, pri čemer mora biti pošiljka poslana s priporočeno pošto. Kandidaturo, poslano po priporočeni pošti, je potrebno poslati najkasneje do vključno 30.10.2018 (velja oddajna teorija).

NK ŠOS bo zavrgla tiste kandidature, ki bodo nepopolne oziroma ki ne bodo vsebovale vseh prilog, ki se zahtevajo v tem Volilnem razglasu rednih volitev.

Volitve se bodo izvedle 21.11.2018.

1. **VSEBINA KANDIDACIJSKIH OBRAZCEV IN PRILOGE**

Kandidacijski obrazec vsebuje osebne podatke kandidata, naslov za obveščanje in osebni podpis kandidata in vse ostale podatke potrebne za izvedbo volitev v skladu s tem volilnim razglasom (PRILOGA 1). Obvezne priloge h kandidacijskem obrazcu so potrdilo o vpisu za tekoče študijsko leto in izjava, ki dovoljuje uporabo in obdelavo osebnih podatkov za namene izvedbe volitev v novo organizacijsko obliko ŠOS in postopek vpisa nove organizacijske oblike ŠOS v register organizacijskih oblik ŠOS, v skladu z akti ŠOS (PRILOGA 2).

1. **ČASOVNI PREGLED CELOTNEGA POTEKA VOLITEV**

Volilni razglas se objavi na spletni strani ŠOS 1.10.2018. Do 30.10.2018 lahko zainteresirani dvignejo in oddajo kandidature v skladu s III. točko Volilnega razglasa.

V skladu z Volilnim razglasom in Pravilnikom o ustanavljanju novih organizacijskih oblik ŠOS (z dne 2.4.2015) in spremembami Pravilnika o ustanavljanju novih organizacijskih oblik ŠOS (z dne 14.6.2017) bo NK ŠOS 5.11.2018 izdala Razglas volitev. Zoper Razglas volitev se lahko kandidat, pisno s priporočeno pošiljko, pritoži na NK ŠOS v roku 24 ur od izdaje. NK ŠOS o pritožbi odloči v 24 urah od prejema pritožbe. Odločba NK ŠOS je dokončna.

21.11.2018 se izvedejo volitve v skladu z akti ŠOS, Volilnim razglasom in Razglasom volitev. Zoper kršitve volilnega reda je možna pritožba na Volilno komisijo. Rok za pritožbo je 24 ur od zaključka glasovanja na volišču. Pritožba mora biti pisna, poslana s priporočeno pošiljko. Volilna komisija mora v 24 urah od prejema pritožbe o tej odločiti. Zoper odločitev Volilne komisje je v roku osmih dni, od prejema, možna pritožba na NK ŠOS.

Po obravnavi in odločitvi Volilne komisije in NK ŠOS o vseh pritožbah, Volilna komisija izda uradne rezultate volitev.

1. **VOLILNA KOMISIJA IN VOLILNI ODBORI**

Za namene izvedbe volitev imenuje NK ŠOS Volilno komisijo. Volilna komisija ima tri člane.

Pri izvedbi volitev Volilni komisiji pomagajo Volilni odbori. Volilni odbori vodijo glasovanje na voliščih in izvajajo primarno ugotavljanje volilnega rezultata. Volilna komisija za posamezno volišče imenuje en Volilni odbor, ki ima štiri člane. Sestavljajo jih predsednik in trije člani. Član Volilnega odbora je lahko vsaka oseba, ki ima na dan glasovanja status študenta na visokošolskem zavodu oziroma višji strokovni šoli v skladu z zakonodajo RS. Predsednik Volilnega odbora vodi in usklajuje delo Volilnega odbora.

Naloge Volilnega odbora se podrobneje opredelijo z Navodili za delo Volilnih odborov, ki jih vsaj deset dni pred dnem glasovanja sprejme NK ŠOS. Volilni odbor je za svoje delo odgovoren Volilni komisiji in NK ŠOS.

Člani Volilne komisije in Volilnega odbora so za svoje delo upravičeni do honorarja, kot to določajo akti ŠOS.

1. **DODATNE INFORMACIJE**

Volilna komisija je volilnim upravičencem in drugim zainteresiranim dosegljiva na elektronski naslov volilna.komisija@studentska-org.si.

|  |  |
| --- | --- |
| Ljubljana, 1.10.2018 |  |

|  |  |
| --- | --- |
|  | Jan Sredenšek  Predsednik NK ŠOS |

PRILOGA 1

Volitve v Študentski zbor Višje strokovne šole ŠC Srečka Kosovela Sežana

**KANDIDATURA**

1. NAVODILO:

* Obrazec izpolnite s tiskanimi črkami
* Kandidaturi priložite Potrdilo o vpisu za tekoče študijsko leto (2018/2019)

1. PODATKI O KANDIDATU-KI:

Ime in priimek: ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj rojstva:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv šole, smer in letnik študija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stalno prebivališče: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov ali e-mail, na katerega želim prejemati pošto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon ali GSM, na katerega sem dosegljiv-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. IZJAVA KANDIDATA-KE:

Podpisani-a kandidat-ka izjavljam, da jamčim za verodostojnost navedenih podatkov in dajem soglasje k navedeni kandidaturi. S to izjavo potrjujem, da nisem član izvršilnih organov političnih strank ter njihovih podmladkov na vseh ravneh.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis kandidata-ke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOGA 2

**PISNO SOGLASJE**

**O UPORABI IN OBDELAVI OSEBNIH PODATKOV**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dajem soglasje Študentski organizaciji Slovenije, da za namen uresničevanja pravic in obveznosti v zvezi s kandidaturo in opravljanjem moje funkcije, zbira, obdeluje in uporablja moje osebne podatke. Za potrebne osebne podatke v tej zvezi štejejo zlasti, vendar ne izključno: ime in priimek, EMŠO, davčna številka, stalno in začasno prebivališče, država rojstva, bančni račun, status (študent, zaposlen, itd.).

PRAVNI POUK:

Izjavljam, da sem seznanjen z določbami Pravilnika o varnosti osebnih podatkov ŠOS, in da imam možnost to pisno soglasje preklicati. Preklic velja za naprej, za že uporabljene osebne podatke, ki so povezani z mojo kandidaturo in z delom funkcionarja ali so vezani na preteklo delo, uresničevanje pravic in obveznosti funkcionarja in podobno, pa preklic ni možen. Preklic soglasja o uporabi osebnih podatkov prav tako pomeni, da je podan razlog nesposobnosti opravljanja funkcije funkcionarja.

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lastnoročni izpis imena in priimka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_